Diari Oficial de la Generalitat Valenciana


Sumari del DOGV 8216, del 19-01-2018 (2017/11639)

Notificació de la sentència dictada en el rotlle d'apel·lació número 980/2016.
------------------------------------------------------------------------------

### Dades del document

Número de DOGV
:   8216

Data del DOGV
:   19-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11700


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 980/2016. [2017/11547]  
La Secció Huitena de l'Audiència Provincial de València ha dictat en el rotlle d'apel·lació número 980/2016 la sentència que té l'encapçalament i part dispositiva com segueixen:  
  
«Sentència número 000144/2017  
València, 5 de juny de 2017  
La Secció Huitena d'aquesta Audiència Provincial, sent-hi ponent M.ª Fe Ortega Mifsud, ha vist les actuacions de judici ordinari promogudes davant del Jutjat de Primera Instància número 2 de Massamagrell amb el número 000733/2011 per Miguel Fortea García, representat en aquesta alçada per la procuradora Beatriz Ventura Falcó i dirigit pel lletrat Antonio García Darías contra Rocío Terol Bermúdez, representada en aquesta alçada per la procuradora Desamparados Calatayud Moltó i dirigida pel lletrat Miguel J. Garibo Peyró, i contra M.ª Dolores Terol Bermúdez, Lucía del Carmen Terol Bermúdez i Banco de Valencia, pendents davant d'aquesta en virtut del recurs d'apel·lació interposat per Miguel Fortea García i Rocío Terol Bermúdez.  
  
Dispositiva  
Estimem en part el recurs d'apel·lació interposat per Rocío Terol Bermúdez i desestimem l'interposat per Miguel Fortea García, ambdós contra la Sentència de 28 de gener de 2016 i la Interlocutòria d'aclariment d'1 de març de 2016, dictada pel Jutjat de Primera Instància número 2 de Massamagrell (València), en les actuacions de judici ordinari seguides amb el número 733/2011, la qual es revoca quant al pronunciament de condemna d'11.850 euros i es confirma en la resta de pronunciaments que no s'oposen a l'anterior, amb la imposició a Miguel Fortea García de les costes d'aquesta alçada causades pel seu recurs, i sense fer una imposició expressa de les costes d'aquesta alçada pel recurs de Rocío Terol Bermúdez. Una vegada siguen complides les diligències de rigor, remeteu les actuacions al jutjat d'origen amb un testimoniatge d'aquesta resolució, perquè en prenga coneixement i als efectes oportuns, i que el jutjat en justifique la recepció. Doneu al dipòsit constituït la destinació legalment prevista.  
Contra aquesta sentència no es pot interposar cap recurs, sense perjudici del que disposa l'article 477.2.3r de la Llei d'enjudiciament civil, que si és el cas, s'haurà d'interposar per mitjà d'un escrit presentat davant d'aquesta sala dins dels 20 dies següents a la notificació de la sentència.  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»  
  
I perquè es publique en el Diari Oficial de la Generalitat Valenciana, a fi de notificar-la a la part incompareixent demandada en parador desconegut, María Dolores Terol Bermúdez.  
  
València, 15 de desembre de 2017.- La lletrada d'Administració de justícia: Consuelo Barberá Barrios.